Engleske regije
<s>Engleske regije (engleski Regions of England) su formalno najviši nivo administrativne podjele zemlje, iako u praksi to nije tako, jer se manje više koriste jedino kao izborne jedinice za Evropski parlament, i kao podloga za statističke izvještaje Eurostatu, na osnovu kojih se dodjeljuju sredstva evropskih regionalnih programa.</s>

<s>Engleska je podjeljena na devet regija, iako za Engleze taj pojam ne postoji, osim u slučaju Velikog Londona, najbliže tom pojmu bile bi konstitutivne zemlje Ujedinjenog Kraljevstva; Engleska, Škotska, Wales i Sjeverna Irska.</s>

<s>Historija 
Današnjih devet regija izniklo je 1940-ih u statističke svrhe, daljni korak u regionalizaciji Engleske, bilo je osnivanje Komisije 
lokalne uprave 1972., koja je trebala pripremiti teren za reorganizaciju lokalne uprave izvan 
Velikog Londona.</s>

<s>Između 1998. i 2010. sve regije su imale rudimentarnu upravu (istina neizabranu), kao preteču forminja prave regionalne vlade, ali engleski birači nisu bili naročito oduševljeni tom idejom.</s><s>To je pokazao referendum održan 2004. u Regiji Sjeveroistočna Engleska, gdje su birači velikom većinom (4:1) odbacili ideju o regionalnoj skupštini.</s><s>Nakon tog je taj proces stavljen na led., pa su kasnije gotovo sve regije, jedna po jedna ukinule i ono malo regionalne uprave.</s>

<s>Tako da danas jedino Veliki London ima snažnu upravu, biranog gradonačelnika i skupštinu, a sve ostale regije su uglavnom prazne ljušture.</s>

<s>Velika većina Engleza naprosto ne vjeruje da će im regije bilo što dobroga donijeti, osim visokih troškova i gomilanja nepotrebne 
birokracije.</s><s>U Engleskoj ne postoji tradicija regionalnih zajednica, jedini kraj (osim Londona) koji je u svojoj historiji imao nešto slično tome (kraljevinu) je Jugozapadna Engleska, ali to je bilo prije  normanske invazije  1066., pa ni to nije ostavilo nikakvog traga.</s>

<s>Englezi su ostali vezani uz svoje counties - shires, pa osim Londona regije za njih nemaju 
historijski temelj.</s>

<s>Lista engleskih regija 
 Jugoistočna Engleska
 Veliki London
 Sjeverozapadna Engleska
 Istočna Engleska
 Zapadni Midlands
 Jugozapadna Engleska
 Yorkshire i Humber
 Istočni Midlands
 Sjeveroistočna Engleska</s>

<s>Izvori</s>

<s>Vanjske veze</s>

<s>Local Government Boundary Commission for England</s>

<s>Regije</s>

